
LENGVŲJŲ AUTOMOBILIŲ VEIKLOS NUOMA SU TECHNINIU APTARNAVIMU

1. PIRKIMO OBJEKTAS 
Įsigyjama 8 (aštuonių) naujų grynųjų elektromobilių veiklos nuoma su techniniu aptarnavimu.  Elektromobiliai skirti Užimtumo tarnybos prie Lietuvos Respublikos socialinės apsaugos ir darbo ministerijos darbuotojų tarnybinėms reikmėms ir kasdienei veiklai vykdyti. 
Pirkimas skaidomas į 4 (keturias) pirkimo dalis:
	1-a pirkimo objekto dalis - 2 elektromobilių  nuoma; 
	2-a pirkimo objekto dalis - 2 elektromobilių  nuoma;	
	3-ia pirkimo objekto dalis -2 elektromobilių  nuoma;
	4-a pirkimo objekto dalis - 2 elektromobilių  nuoma. 
2. REIKALAVIMAI PIRKIMO OBJEKTUI
	Bendrieji reikalavimai

	 Automobilis 

	Paskirtis – įstaigos struktūrinių padalinių darbuotojų pervežimui darbo tikslais į kitus struktūrinius padalinius, institucijas, pas klientus, važiuojant tiek miesto, tiek užmiesčio sąlygomis.

	
	Veiklos nuomos terminas – 60 mėnesių.

	
	Automobilis naujas, neeksploatuotas (pagamintas ne anksčiau kaip 2026 m), M1 klasės, varomas tik elektros energija (grynasis elektromobilis (BEV – Battery Electric Vehicle), neturintis vidaus degimo variklio.

	
	Veiklos nuomos laikotarpiu (60 mėn.) automobilio numatoma rida ne daugiau kaip 75 000 km.

	
	Perduodant automobilį Pirkėjui, automobilis privalo būti įregistruotas Lietuvos Respublikoje, techniškai tvarkingas, pilnai sukomplektuotas ir tinkamas naudoti tiek Lietuvos Respublikoje, tiek Europos Sąjungoje.

	
	Kartu su perduodamu automobiliu:
· pateikiami eksploatacijai reikalingi (privalomi) dokumentai: registracijos liudijimas, įprastinės transporto priemonių valdytojų civilinės atsakomybės privalomojo draudimo sutarties liudijimas, Kasko draudimo polisas, automobilio eksploatacijos (naudojimo) aprašymas (instrukcija) lietuvių kalba, automobilio techniniai duomenys  ir panašiai.
· pateikiamos būtinos priemonės: automobilio raktai (mažiausiai 2 kompl.), pirmosios pagalbos rinkinys (vaistinėlė), teisės aktais nustatytus reikalavimus atitinkantis gesintuvas, avarinio sustojimo ženklas, liemenė su šviesą atspindinčiais elementais, automobilinis keltuvas (domkratas), atsarginis ratas arba padangų remonto komplektas su sandarinimo skysčiu ir kompresoriumi, automobilio traukos baterijos įkrovimui naudojami kabeliai (ne trumpesni kaip 5m).

	
	Automobilių pristatymo laikotarpis – ne vėliau kaip per 5 mėn. nuo sutarties įsigaliojimo

	
	Automobiliai pristatomi adresu: Asanavičiūtės g. 23, Vilnius. Automobilių pristatymo išlaidas į nurodytą Pirkėjo vietą apmoka Tiekėjas.

	
	Pasibaigus veiklos nuomos sutarties laikotarpiu Tiekėjas savo lėšomis pasiima automobilius iš Pirkėjo nurodytos vietos (Asanavičiūtės g. 23, Vilnius).


	Techniniai reikalavimai

	Kėbulas ir vidaus įranga

	Ne mažiau kaip 5 sėdimos vietos (kartu su vairuotoju).

	
	 Ne mažiau kaip 4 durų.

	
	Šildymo sistema ir oro kondicionierius.

	
	Privalo turėti bagažinę.

	
	Kilimėliai vairuotojui, keleiviams ir bagažinei.

	
	Kėbulo spalva – pasirinktinai iš gamintojo siūlomų.

	
	Laisvų rankų įrangą, siekiant užtikrinti saugų vairavimą. 

	Elektros įranga
	Vienu pilnu traukos baterijos įkrovimu nuvažiuojamas atstumas pagal WLTP metodiką turi būti ne mažesnis kaip 400 km.

	
	Ne mažesnė kaip 11 kW kintamosios srovės (AC) įkrovimo galia.

	
	Ne mažesnė kaip 100 kW nuolatinės srovės (DC) greito įkrovimo galia.  

	
	Įkrovimo kabelių jungtys:
· ne mažiau kaip Type 2 kintamosios srovės (AC) įkrovimui,
· ne mažiau kaip CCS2 nuolatinės srovės (DC) greitajam įkrovimui

	Techninė priežiūra ir remontai
	Tiekėjas savo lėšomis organizuoja ir vykdo automobilių techninius aptarnavimus, paruošimą techninėms apžiūroms, einamuosius (neplaninius) remontus (atsiradusių gedimų šalinimus).

	
	Automobilių paėmimą techniniams aptarnavimams ir remontams iš jų buvimo vietos ir grąžinimą atgal organizuoja ir vykdo Tiekėjas.

	
	Jei automobilio remontas ar techninis aptarnavimas trunka ilgiau nei vieną darbo dieną, Tiekėjas sekančią dieną suteikia lygiavertį arba aukštesnės klasės pakaitinį automobilį, kurį savo sąskaita pristato Pirkėjui.

	
	 Tiekėjas automobilius pateikia su esamam sezonui pritaikytomis padangomis, o pasikeitus sezonui, Tiekėjas visą veiklos nuomos laikotarpį savo sąskaita savalaikiai keičia automobilio esamas padangas į tinkamas sezonines padangas. Sezoninės padangos saugomos (sandėliuojamos) pas Tiekėją.

	Kiti reikalavimai 

	Telemetrinės įrangos įrengimas automobiliuose
	Tiekėjas sudaro galimybę (leidžia) Pirkėjui savo lėšomis įdiegti (sumontuoti) telemetrinę įrangą automobiliuose. 



	Automobilių žymėjimas
	Tiekėjas savo lėšomis (įskaitant darbą ir medžiagas) pažymi automobilius (užklijuoja ant automobilio abiejų priekinių durelių šonų paslaugų Pirkėjo logotipą ir pavadinimą): 
[image: ]
Logotipo ir užrašo spalva parenkama, atsižvelgiant į automobilio kėbulo spalvą (logotipas ir užrašai ant automobilio privalo būti aiškiai matomi ir lengvai įskaitomi). Didžiosios raidės turi būti ne žemesnės kaip 75 mm, mažosios – ne žemesnės kaip 50 mm aukščio, raidžių storis – ne mažiau kaip 4 mm, logotipas - ne žemesnis kaip 150 mm aukščio (reikalavimai patvirtinti Lietuvos Respublikos Vyriausybės 2009 m. gegužės 27 d. nutarimu Nr. 543 „Dėl Pavyzdinių tarnybinių lengvųjų automobilių naudojimo biudžetinėse įstaigose taisyklių patvirtinimo“).
Pasibaigus nuomos laikotarpiui, Tiekėjas savo lėšomis nuima (panaikina) nuo durelių užrašus ir logotipus.

	Draudimas
	Tiekėjas savo lėšomis draudžia automobilius privalomos civilinės atsakomybės ir KASKO (įskaitant Kasko draudimą su pagalba kelyje) draudimais visą sutarties laikotarpį bei, įvykus draudiminiam įvykiui, administruoja įvykį. Frančizę moka Pirkėjas. Frančizė turi neviršyti 300 Eur.

	Aplinkos apsauga
	Automobiliai privalo atitikti Aplinkos apsaugos kriterijų taikymo vykdant žaliuosius pirkimus tvarkos aprašo, patvirtinto Aplinkos ministro 2011 m. birželio 28 d. įsakymu Nr. D1-508, 2 priedo 10 punkte nurodytą minimalų aplinkos apsaugos reikalavimą - M1, M2 ir N1 kategorijų transporto priemonių, išskyrus Lietuvos Respublikos alternatyviųjų degalų įstatymo 15 straipsnio 7 dalyje nurodytas transporto priemones, įsigijimas, nuoma arba finansinė nuoma (lizingas) turi atitikti šį aplinkos apsaugos kriterijų: atliekant pirkimus šio įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 4 dalyje pirkimams nustatytus reikalavimus, perkama transporto priemonė suprantama taip, kaip ji apibrėžta Alternatyviųjų degalų įstatymo 2 straipsnio 16 dalyje.

